
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 750 

3 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός κριτηρίων, διαδικασιών και δικαιολογητι- 
κών χορήγησης δανείων σε Νομαρχιακές Αυτοδιοι¬ 
κήσεις και Νομαρχιακές Επιχειρήσεις, στο πλαίσιο 
των ρυθμίσεων ληξιπρόθεσμων οφειλών τους, του 
άρθρου 3 του ν. 3274/2004. 1 

Καθορισμός αμοιβής της επιτροπής του διαγωνι¬ 
σμού προμήθειας δέκα (10) τεμ. Εκχιονιστήρων 
αυτ/νων ελικοφόρων φρέζας (αρ. διακ. 1/2004), 
του ειδικού λογαριασμού του αρ. 68 του ν. 
3033/1954 με τίτλο «κεφάλαια προς τεχνικόν εξο¬ 
πλισμόν Δήμων και Κοινοτήτων», που λειτουργεί 
στο ΥΠ.ΕΣ.Δ.Δ.Α. 2 

Πολιτογράφηση Ομογενών Αλλοδαπών ΖΑΓΙΑΤ 
ΜΠΑΣΕΛτου ΤΑΝΙΟΣ κ.λπ. 3 

Πολιτογράφηση Αλλογενών Αλλοδαπών ΛΑΣΣΑΛ 
ΡΑΣΕΛ ΧΡΙΣΤΙΝΑ της ΚΛΟΝΤΥ ΣΟΥΖΑΝ ΝΟΕΛΛΥ 
κ.λπ. 4 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα ΑΤΤΙΚΗΣ. 5 

Συγκρότηση Επιτροπής με αντικείμενο τον έλεγχο των 
Ιδιωτικών Κατασκηνώσεων κατά τη θερινή κατα- 
σκηνωτική περίοδο 2005 και καθορισμός αποζη¬ 
μίωσης. 6 

Υπερωριακή εργασία 3 οδηγών υπαλλήλων του 
Ο.Α.Ε.Ε.- Τ.Ε.Β.Ε για το 2005. 7 

Κατανομή επιχορήγησης στον Ε.Ο.Τ., ΕΛΛΗΝΙΚΟ 
ΦΕΣΤΙΒΑΛ Α.Ε. & ΟΡΓΑΝΙΣΜΟ ΤΟΥΡΙΣΤΙΚΗΣ ΕΚ¬ 
ΠΑΙΔΕΥΣΗΣ ΚΑΙ ΚΑΤΑΡΤΙΣΗΣ. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 1617/878 
απόφαση του Γενικού Γραμματέα της Κυβέρνη¬ 
σης . 9 


ΑΠΟΦΑΣΕΙΣ 

Αριθ. 26258 (1) 

Καθορισμός κριτηρίων, διαδικασιών και δικαιολογητικών 
χορήγησης δανείων σε Νομαρχιακές Αυτοδιοικήσεις 
και Νομαρχιακές Επιχειρήσεις, στο πλαίσιο των ρυθμί¬ 
σεων ληξιπρόθεσμων οφειλών τους, του άρθρου 3 του 
ν. 3274/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 1 έως 8 του άρθρου 3 του ν. 
3274/2004 «Οργάνωση και λειτουργία των Οργανισμών 
Τοπικής Αυτοδιοίκησης πρώτου και δεύτερου βαθμού» 
(Φ.Ε.Κ. 195 Α'). 

2. Τις διατάξεις της παρ. 5 του άρθρου 18 του ν. 
3320/2005 «Ρυθμίσεις θεμάτων για το προσωπικό του Δη¬ 
μοσίου και των νομικών προσώπων του ευρύτερου δημό¬ 
σιου τομέα και για τους Ο.Τ.Α.» (Φ.Ε.Κ. 48 Α'). 

3. Τις διατάξειςτου π.δ. 256/1984 «Ρύθμιση θεμάτωνχο- 
ρήγησης δανείων στην Τοπική Αυτοδιοίκηση και σε άλ¬ 
λους φορείς από το Ταμείο Παρακαταθηκών και Δανείων» 
(Φ.Ε.Κ. 101 Α'). 

4. Την πρόταση του Ταμείου Παρακαταθηκών και Δα¬ 
νείων, όπως μας διαβιβάστηκε με το υπ’ αριθμ. 43281/ 
31.3.2005 έγγραφό του, αποφασίζουμε: 

Καθορίζουμε τους δικαιούχους, τις προϋποθέσεις, τις 
διαδικασίες και τα δικαιολογητικά που απαιτούνται για 
την χορήγηση δανείων στις Νομαρχιακές Αυτοδιοικήσεις 
και στις Νομαρχιακές Επιχειρήσεις, καθώς και τις διαδι¬ 
καστικές λεπτομέρειες για την εφαρμογή των παρ. 1 έως 
8 του άρθρου 3 του ν. 3274/2004, ως ακολούθως : 

Άρθρο 1 
Δικαιούχοι 

Δικαιούχοι καθίστανται: 

α) Οι Νομαρχιακές Αυτοδιοικήσεις της Χώρας. 

β) Οι κάθε είδους Επιχειρήσεις (αμιγείς, Α.Ε., αστικές 
εταιρίες μη κερδοσκοπικού χαρακτήρα, εταιρίες με απο- 

κλειστικούς μετόχους Ο.Τ.Α. πρώτου και δεύτερου βαθ¬ 
μού, εταιρίες λαϊκής βάσης κλπ) που έχουν συσταθεί από 
Νομαρχιακές Αυτοδιοικήσεις, ή συμμετέχουν σ’ αυτές 
Νομαρχιακές Αυτοδιοικήσεις, εφόσον έχουν ληξιπρόθε¬ 
σμες υποχρεώσεις του άρθρου 2 της παρούσας. 

Άρθρο 2 

Υποχρεώσεις που υπάγονται στη ρύθμιση 
Στη ρύθμιση υπάγονται: 

Οι ληξιπρόθεσμες μέχρι την 19.10.2004 υποχρεώσεις 
των Νομαρχιακών Αυτοδιοικήσεων και των Επιχειρήσεων 
αυτών: 

-προς το Ελληνικό Δημόσιο και το Ι.Κ.Α., 

-προς τιςΔ.Ε.Κ.Ο., 

- προς κρατικά και ιδιωτικά πιστωτικά ιδρύματα, 

- προς τους ιδιώτες, φυσικά ή νομικά πρόσωπα, για 
οφειλές που προέκυψαν από την εκτέλεση έργων, εργα¬ 
σιών, προμηθειών, σύνταξη μελετών ή τη διενέργεια 
απαλλοτριώσεων, σύμφωνα με τις κείμενες διατάξεις, 

- προς το Ταμείο Παρακαταθηκών και Δανείων, για οφει¬ 
λές που προέρχονται από δάνεια που τους έχει χορηγή¬ 
σει και 

- από οποιαδήποτε αιτία, εφόσον έχουν επιδικαστεί με 
τελεσίδικη δικαστική απόφαση. 

Τονίζεται ιδιαιτέρως, ότι από τη ρύθμιση αυτή εξαιρού¬ 
νται όλες οι περιπτώσεις του άρθρου 4 του ν. 2672/1998, 
οι δαπάνες των οποίων καλύπτονται με επιχορηγήσεις 
από τον Κρατικό Προϋπολογισμό, συμπεριλαμβανομέ¬ 
νων και αυτών που αφορούν άσκηση κρατικών αρμοδιο¬ 
τήτων, όπως η μεταφορά μαθητών. 

Άρθρο 3 

Προϋποθέσεις υπαγωγής στη ρύθμιση 

Οι οφειλέςτου άρθρου 2τηςπαρούσας απόφασης υπά¬ 
γονται στη ρύθμιση εφόσον: 
α) Έχουν καταστεί ληξιπρόθεσμες μέχρι την 19.10.2004. 
β) Έχουν εγγράφει στον προϋπολογισμό οικονομικού 
έτους 2005 της Νομαρχιακής Αυτοδιοίκησης ή της Επι¬ 
χείρησης. 

Η προϋπόθεση αυτή δεν απαιτείται για τις κατωτέρω εκ 
των υποχρεώσεων των Νομαρχιακών Αυτοδιοικήσεων, που 
αναφέρονται στο άρθρο 2 της παρούσας απόφασης, ήτοι: 
-προς το Ελληνικό Δημόσιο και το Ι.Κ.Α., 

-προςτιςΔ.Ε.Κ.Ο. και 

- προς το Ταμείο Παρακαταθηκών και Δανείων, για τα 
ληξιπρόθεσμα χρέη προς αυτό. 

γ) Οι οφειλές προς τρίτους (εργολήπτες, προμηθευτές, 
μελετητές κ.λπ.), προκύπτουν από: 

- την εκτέλεση έργων, εργασιών, προμηθειών, και σύ¬ 
νταξη μελετών, που έχουν ανατεθεί και εκτελεστεί σύμ¬ 
φωνα με το νόμο, 

- τη διενέργεια απαλλοτριώσεων, 

- νομικές δεσμεύσεις που έχουν αναληφθεί και 

- το φυσικό αντικείμενο του έργου, της εργασίας, της 
προμήθειας ή της μελέτης, που έχει εκτελεστεί και παρα- 
ληφθεί ολόκληρο ή τμηματικά μέχρι την 19.10.2004. 

Άρθρο 4 

Απαιτούμενα δικαιολογητικά για τη χορήγηση του δανείου 

Οι δικαιούχοι του άρθρου 1 της παρούσας υποβάλλουν 
αίτηση στο Ταμείο Παρακαταθηκών και Δανείων για τη χο¬ 
ρήγηση δανείου, με κοινοποίηση στην αρμόδια υπηρεσία 
της οικείας Περιφέρειας, στην οποία επισυνάπτουν τα 
ακόλουθα δικαιολογητικά: 


α) Απόφαση του Νομαρχιακού ή Διοικητικού συμβουλί¬ 
ου αντίστοιχα, στην οποία θα αναφέρονται: 

- το συνολικό ποσό του δανείου, 

- πίνακας ανά κατηγορία ληξιπρόθεσμων οφειλών με τα 
αντίστοιχα ποσά, 

- ότι όλες οι ληξιπρόθεσμες οφειλές που περιλαμβάνο¬ 
νται στις συνημμένες αναλυτικές καταστάσεις, απορρέ¬ 
ουν από υποχρεώσεις που έχουν καταστεί ληξιπρόθε¬ 
σμες έως και την 19.10.2004 και εξακολουθούν να οφεί¬ 
λονται. 

β) Αναλυτικές καταστάσεις των υποχρεώσεων του άρ¬ 
θρου 2 της παρούσας απόφασης. 

γ) Βεβαίωση του Γενικού Γραμματέα της οικείας Περι¬ 
φέρειας, στην περίπτωση Νομαρχιακής Αυτοδιοίκησης, 
όπου θα αναφέρεται το ακριβές ύψος των τακτικών εσό¬ 
δων αυτής, όπως αυτά εμφανίζονται στον απολογισμό του 
οικονομικού έτους 2003 με ειδική αναφορά στα τακτικά 
έσοδα του άρθρου 1 α περ. 1,2 και 4 του ν. 2672/1998 και 
θα πιστοποιείται ότι οι υποχρεώσεις των αναλυτικών κα¬ 
ταστάσεων της περίπτωσης (β) του άρθρου αυτού (πλην 
των εξαιρουμένωντης περίπτωσης (β) του άρθρου 3), εί¬ 
ναι εγγεγραμμένες στον προϋπολογισμό του οικονομι¬ 
κού έτους 2005. Στην περίπτωση των Νομαρχιακών Επι¬ 
χειρήσεων, η παραπάνω βεβαίωση χορηγείται, από τη 
Νομαρχιακή Αυτοδιοίκηση που τις έχει συστήσει ή συμ¬ 
μετέχει σ’ αυτές και κοινοποιείται στην οικεία Περιφέρεια. 

δ) Εφόσον στον πίνακα περιλαμβάνονται και οφειλές: 

- προς το Ελληνικό Δημόσιο ή το Ι.Κ.Α., πιστοποίηση του 
αντίστοιχου φορέα, ή του δικαιούχου προς δανειοδότηση 
φορέα, στηνπερίπτωση που οι οφειλές έχουν καταστείλη- 
ξιπρόθεσμες αλλά δεν έχουν βεβαιωθεί ταμιακά, από τους 
αρμόδιους φορείς του Ελληνικού Δημοσίου ή από το ΙΚΑ 
από την οποία θα προκύπτειτο σύνολο της κύριας οφειλής 
μέχριτην 19.10.2004 (χωρίςτις προσαυξήσεις κ.λπ.), 

- προς Δ.Ε.Κ.Ο., πιστοποίηση της αρμόδιας Δημόσιας 
Επιχείρησης ή Οργανισμού για τις ληξιπρόθεσμες οφει¬ 
λές προς αυτή μέχριτην 19.10.2004, 

- προς κρατικά ή ιδιωτικά πιστωτικά ιδρύματα, πιστο¬ 
ποίηση του πιστωτικού ιδρύματος στην οποία θα αναφέ- 
ρεται το ποσό της ληξιπρόθεσμης οφειλής μέχρι την 
19.10.2004 καθώς και ο σκοπός του δανείου. 

ε) Προκειμένου για οφειλές: 

- προς ιδιώτες, φυσικά ή νομικά πρόσωπα, για την εκτέ¬ 
λεση έργων, εργασιών, προμηθειών ή τη σύνταξη μελε¬ 
τών, απαιτείται αναλυτική κατάσταση κατά κατηγορία 
οφειλών, στην οποία θα αναφέρεται ο δικαιούχος, ο σχε¬ 
τικός τίτλος του έργου, της εργασίας, της προμήθειας ή 
της μελέτης, και το οφειλόμενο ποσό, ενώ στην περίπτω¬ 
ση διενέργειας απαλλοτριώσεων, απόφαση περί καθορι¬ 
σμού οριστικής τιμής μονάδος κάθε απαλλοτρίωσης (δη¬ 
λαδή είτε η απόφαση του Μονομελούς Πρωτοδικείου, συ- 
νοδευόμενη από πιστοποιητικό περί μη ασκήσεως 
αιτήσεως περί οριστικής τιμής μονάδος, είτε η απόφαση 
του Εφετείου), εφόσον έχει παρέλθει άπρακτη η δεκαο- 
χτάμηνη προθεσμία από την έκδοση της απόφασης περί 
καθορισμού τιμής μονάδος πριν την 19.10.2004, πράξη 
αναλογισμού και η κυρωτική αυτής και πίνακας υπολογι¬ 
σμού αποζημίωσης ανά ιδιοκτησία (φερόμενοι δικαιούχοι 
και αντίστοιχο ποσό). 

Όλα τα παραπάνω δικαιολογητικά πρέπει να είναι επι¬ 
κυρωμένα. 

- που απορρέουν από τελεσίδικες δικαστικές αποφά¬ 
σεις, απαιτείται επικυρωμένη αναλυτική κατάσταση των 
δικαιούχων με τα αντίστοιχα οφειλόμενα ποσά και οι σχε- 

τικές δικαστικές αποφάσεις με τα πιστοποιητικά τελεσιδι¬ 
κίας τους. 

Για όλους τους δικαιούχους, που περιλαμβάνονται στις 
παραπάνω αναλυτικές καταστάσεις, απαιτείται υπεύθυνη 
δήλωση του ν. 1599/1986 (κατά αύξοντα αριθμό της ανα¬ 
λυτικής κατάστασης), στην οποία θα αναφέρεταιτο ακρι¬ 
βές ποσό της απαίτησής τους. 

Τα δικαιολογητικά, για οφειλές προς ιδιώτες, φυσικά ή 
νομικά πρόσωπα, από την εκτέλεση έργων, εργασιών, 
προμηθειών ή τη σύνταξη μελετών, που απαιτούνται προ- 
κειμένου να συμπεριληφθούν οι δικαιούχοι στις προανα- 
φερόμενες αναλυτικές καταστάσεις και τα οποία δεν θα 
προσκομίζονται στο Ταμείο Παρακαταθηκών και Δανεί¬ 
ων, αλλά θα τηρούνται και θα διατίθενται με ευθύνη του 
προϊσταμένου της οικονομικής υπηρεσίας του δικαιού¬ 
χου φορέα, για την διενέργεια κάθε νόμιμου ελέγχου, εί¬ 
ναι τα παρακάτω: 

-Απόφαση του Νομαρχιακού Συμβουλίου ή του Διοικη¬ 
τικού Συμβουλίου της Επιχείρησης, για την ανάθεση εκτέ¬ 
λεσης του έργου, της εργασίας, της προμήθειας ή της με¬ 
λέτης. 

- Σύμβαση ή συμφωνητικό, καθώς επίσης: 

• Για έργα: πιστοποιήσεις λογαριασμών μέχρι την 
19.10.2004. 

• Για εργασίες: τιμολόγια παροχής υπηρεσιών, μέχρι 
την 19.10.2004. 

• Για προμήθειες: πρακτικό παραλαβής της προμήθει¬ 
ας και τιμολόγιο αγοράς ή δελτίο αποστολής, μέχρι την 
19.10.2004. 

• Για μελέτες: πιστοποιήσεις λογαριασμών και πινάκια 
αμοιβής μελετητών, μέχρι την 19.10.2004. 

Αν κατά τη διενέργεια ελέγχου αποδειχθεί ότι δικαιού¬ 
χοι του δανείου δεν έχουν τα παραπάνω προβλεπόμενα 
δικαιολογητικά, τότε το αναλογούν ποσό δεν θα συνομο- 
λογείται και σε περίπτωση που έχει εκταμιευτεί, θα επι- 
στρέφεται άμεσα για να αχθεί σε μερική απόσβεση του 
δανείου. 

στ) Τον προϋπολογισμό εσόδων - εξόδων οικονομικού 
έτους 2005. 

ζ) Τον απολογισμό οικονομικού έτους 2003. 

η) Βεβαίωση άλλου κρατικού ή ιδιωτικού πιστωτικού 
ιδρύματος για το τυχόν ύψος των ετήσιων τοκοχρεολυτι- 
κών δόσεων, καθώς και το ύψος και το είδος των εσόδων 
της Νομαρχιακής Αυτοδιοίκησης ή της Νομαρχιακής Επι¬ 
χείρησης, που ενδεχομένως έχουν εκχωρηθεί με βάση τη 
σχετική σύμβαση χορήγησης του δανείου. Σε περίπτωση 
που έχουν εκχωρηθεί έσοδα της απούσας Νομαρχιακής 
Αυτοδιοίκησης για την εξασφάλιση του δανείου, το Τα¬ 
μείο Παρακαταθηκών και Δανείων μπορεί να ζητήσει την 
εκχώρηση των εσόδων αυτών ή μέρους τους, προκειμέ- 
νου να προχωρήσει στη ρύθμιση. 

θ) Ιδιαίτερα στην περίπτωση των Νομαρχιακών Επιχει¬ 
ρήσεων, προσκομίζονται επιπλέον, Φ.Ε.Κ. σύστασής 
τους και τυχόν τροποποιήσεις αυτής, οι προϋπολογισμοί, 
οι Ισολογισμοί και τα Αποτελέσματα Χρήσεως οικονομι¬ 
κών ετών 2002 και 2003 και ο προϋπολογισμός οικονομι¬ 
κού έτους 2004. 

ι) Κάθε άλλο δικαιολογητικά που τυχόν θα απαιτηθεί κα¬ 
τά την κρίση του Ταμείου Παρακαταθηκών και Δανείων. 

Άρθρο 5 

Διαδικασίες χορήγησης και εκταμίευσης του δανείου. 

Τα δάνεια της παρούσας απόφασης, χορηγούνται από 
το Ταμείο Παρακαταθηκών και Δανείων με απόφαση του 


Διοικητικού του Συμβουλίου, ύστερα από αίτηση των δι¬ 
καιούχων του άρθρου 1, η οποία συνοδεύεται από τα δι- 
καιολογητικάτου άρθρου 4 αυτής. 

Μετά την έγκριση των δανείων (απόφαση του Δ.Σ. του 
Ταμείου), για τη συνομολόγησή τους απαιτείται απόφαση 
Νομαρχιακού Συμβουλίου ή του Διοικητικού Συμβουλίου 
της Επιχείρησης περί αποδοχής των όρωντων δανείων, η 
οποία λαμβάνεται με την απόλυτη πλειοψηφία του συνό¬ 
λου των μελών του. 

Η απόφαση του Δ.Σ. του Ταμείου Παρακαταθηκών & 
Δανείων, λαμβάνεται το αργότερο εντός δύο (2) μηνών 
από την ημέρα υποβολής της αίτησης και η εκταμίευση 
του δανείου θα γίνεται το αργότερο μέσα σε ένα (1) μήνα 
από την υποβολή στο Ταμείο Παρακαταθηκών και Δανεί¬ 
ων της υπογραφείσης σχετικής δανειακής σύμβασης. 

Άρθρο 6 

Όροι χορήγησης 

1. Διάρκεια εξόφλησης του δανείου και ύψος της ετή¬ 
σιας τοκοχρεολυτικής δόσης 

Τα δάνεια της απόφασης αυτής, χορηγούνται με διάρ¬ 
κεια εξόφλησης μέχρι 15 έτη . 

Το Διοικητικό Συμβούλιο του Ταμείου Παρακαταθηκών 
& Δανείων, μπορεί να χορηγεί περίοδο χάριτος μέχρι εί¬ 
κοσι τέσσερις (24) μήνες, με καταβολή ή κεφαλαιοποίηση 
των τόκων, στο τέλος κάθε έτους της περιόδου χάριτος. 

Το ύψος της ετήσιας τοκοχρεολυτικής δόσης του δα¬ 
νείου δεν μπορεί να υπερβαίνει το 20% των τακτικών εσό¬ 
δων του άρθρου 1 α περ. 1,2 και 4 του ν. 2672/1998 των 
Νομαρχιακών Αυτοδιοικήσεων και συγκεκριμένα αυτών 
των εσόδων που προέρχονται α) από φόρους, τέλη, δι¬ 
καιώματα και εισφορές, β) από εισοδήματα εκμετάλλευ¬ 
σης της κινητής και ακίνητης περιουσίας και γ) από τους 
Κεντρικούς Αυτοτελείς Πόρους. 

2. Επιτόκιο χορήγησης 

Το επιτόκιο του δανείου ορίζεται με βάση τα τρέχοντα 
επιτόκια (αποδόσεις) των ομολόγων του Ελληνικού Δη¬ 
μοσίου δεκαετούς (10) διάρκειας και αναπροσαρμόζεται 
την 1/1 και 1/7 κάθε έτους υποχρεωτικά, με αποφάσεις 
του Δ.Σ. του Ταμείου Παρακαταθηκών και Δανείων, η δε 
αναπροσαρμογή γίνεται με βάση το μέσο όρο του επιτο¬ 
κίου του προηγηθέντος εξαμήνου των ομολόγων δεκαε¬ 
τούς διάρκειας. 

Ο πιο πάνω μέσος όρος υπολογίζεται από τις αρμόδιες 
υπηρεσίες του Υπουργείου Οικονομίας και Οικονομικών ή 
τον Οργανισμό Διαχείρισης Δημοσίου Χρέους (Ο ,Δ.ΔΗ .X.) 
και αφορά τα τρέχοντα επιτόκια (αποδόσεις) δεκαετούς 
διάρκειας. 

Ειδικά το αρχικό επιτόκιο ορίζεται με βάση το μέσο όρο 
του προηγούμενου της χορήγησης του δανείου εξαμήνου. 

Όλα τα ανωτέρω επιτόκια προσαυξάνονται κάθε φορά 
κατά 0,5 %, πλέον εισφοράς του ν. 128/1975. 

3. Απόδοση του προϊόντος του δανείου 

Το προϊόντου δανείου θα εκταμιεύεται στο σύνολό του, 
με την προϋπόθεση ότι οι ληξιπρόθεσμες οφειλές εξακο¬ 
λουθούν να οφείλονται, σε περίπτωση δε που θα έχουν 
μειωθεί, θα εκταμιεύεται το ανάλογο ποσό και το υπόλοι¬ 
πο θα άγεται σε έκτακτη απόσβεση του δανείου. 

Το προϊόντου δανείου θα αποδίδεται ως εξής: 

α) Απ’ ευθείας από το Ταμείο στους φορείς του Ελληνι¬ 
κού Δημοσίου, στο Ι.Κ.Α., στις Δ.Ε.Κ.Ο. και στα κρατικά ή 
ιδιωτικά πιστωτικά ιδρύματα. 

β) Στη δανειζόμενη Νομαρχιακή Αυτοδιοίκηση ή στην 
Νομαρχιακή Επιχείρηση, για εξόφληση αποκλειστικά και 

μόνο των υποχρεώσεών τους προς τους δικαιούχους 
ιδιώτες κλπ., που περιλαμβάνονται στις αναλυτικές κατα¬ 
στάσεις της έγκρισης του δανείου. 

γ) Με τη σύσταση γραμματίων παρακαταθήκης, υπέρ 
των αναγνωρισθησομένων ως δικαιούχων των αποζημιώ¬ 
σεων εξ απαλλοτριώσεων. 

4. Έναρξη εξυπηρέτησης 

Η έναρξη εξυπηρέτησηςτου δανείου αρχίζει την 1/1 του 
επομένου έτους της συνομολόγησης. 

Όσον αφορά τους ενδιάμεσους τόκους, αυτοί θα κατα¬ 
βάλλονται από το δανειζόμενο την 31/12 του έτους εντός 
του οποίου συνομολογείται το δάνειο. 

Τα δικαιώματα υπέρ του Ταμείου Παρακαταθηκών & 
Δανείων θα υπολογίζονται την ημέρα της εκταμίευσης 
του δανείου και θα καταβάλλονται ως εξής: 

α) Για τα δάνεια που αφορούν ληξιπρόθεσμες οφειλές 
προς Ελληνικό Δημόσιο, Ι.Κ.Α., Δ.Ε.Κ.Ο., κρατικά ή ιδιωτι¬ 
κά πιστωτικά ιδρύματα και οφειλές από απαλλοτριώσεις, 
θα καταβάλλονται από τον δανειζόμενο την ημέρα της 
εκταμίευσης. 

β) Γ ια τα δάνεια που αφορούν ληξιπρόθεσμες οφειλές 
προς ιδιώτες (έργα, εργασίες, προμήθειες και μελέτες) και 
δικαστικές αποφάσεις, θα παρακρατούνται από το δάνειο. 

γ) Δεν θα καταβάλλονται δικαιώματα για δάνεια που 
αφορούν το ληξιπρόθεσμο χρέος προς το Ταμείο Παρα¬ 
καταθηκών και Δανείων. 

5. Τρόπος εξόφλησης 

Από τα έσοδα των Νομαρχιακών Αυτοδιοικήσεων που 
είναι δυνατόν να εκχωρηθούν, καθ’ όλη τη διάρκεια του 
δανείου και για την εξυπηρέτηση αυτού, θα εξοφλείται η 
ετήσια τοκοχρεολυτική δόση σε μηνιαίες δόσεις. 

Γιατις Νομαρχιακές Επιχειρήσεις η τοκοχρεολυτική δό¬ 
ση του δανείου θα εξοφλείται την 31.12 κάθε έτους. 

Η εξυπηρέτηση των δανείων των επιχειρήσεων γίνεται 
με εκχώρηση στο Ταμείο Παρακαταθηκών και Δανείων 
των εσόδων της επιχείρησης. 

Γ ια μεγαλύτερη ασφάλεια των δανείων των επιχειρή¬ 
σεων, θα παρέχεται συναίνεση για εγγραφή υποθήκης επί 
ακινήτου δεκτικού κατάσχεσης, όποτε κρίνει αυτό ανα¬ 
γκαίο το Ταμείο Παρακαταθηκών και Δανείων (άρθρο 4, 
παρ. 1 του ν. 3068/2002 και άρθρο 5του π.δ. 256/84). 

Άρθρο 7 

Χρήση του προϊόντος του δανείου 

Το προϊόν του δανείου χρησιμοποιείται αποκλειστικά 
για την εξόφληση των υποχρεώσεων των δικαιούχων του 
άρθρου 1, που περιλαμβάνονται στην έγκριση του δανείου. 
Απαγορεύεται η εκταμίευση οποιουδήποτε ποσού δανείου 
για άλλο σκοπό. 

Ο ασκών την ταμειακή διαχείριση υποχρεούται να μην 
εκτελεί οποιοδήποτε ένταλμα που αφορά εξόφληση υπο¬ 
χρέωσης, ξένης προς το σκοπό χορήγησης του δανείου. 
Σε περίπτωση που το σύνολο ή μέρος του δανείου δεν 
έχει αποδοθεί στους δικαιούχους εντός των νομίμων προ¬ 
θεσμιών, επιστρέφεται στο Ταμείο Παρακαταθηκών και 
Δανείων, σε ισόποση απόσβεση του αρχικού δανείου. 

Προκειμένου για τις οφειλές που προέκυψαν από τη 
διενέργεια απαλλοτριώσεων, ως εξόφληση αυτών θεω¬ 
ρείται, αποκλειστικά και μόνο, η σύσταση των γραμμα¬ 
τίων παρακαταθήκης υπέρ των αναγνωρισθησομένων ως 
δικαιούχων των αποζημιώσεων. 


Άρθρο 8 

Λογιστική απεικόνιση του προϊόντος του δανείου 

Τα δάνεια αυτής της κατηγορίας εγγράφονται στον προ¬ 
ϋπολογισμό της οικείας Νομαρχιακής Αυτοδιοίκησης, ως 
έσοδο της κατηγορίας 7100 «Έσοδα προερχόμενα από 
συναφθέντα δάνεια», με τη δημιουργία νέου κωδικού με 
αριθμό 7122 «Έσοδα από Δάνεια του νόμου 3274/2004 για 
την εξόφληση ληξιπρόθεσμων οφειλών» και ως δαπάνες 
στους αντίστοιχους κωδικούς δαπανών, όπως προβλέπε- 
ται από το ισχύον σχέδιο προϋπολογισμού. 

Στην περίπτωση των Νομαρχιακών Επιχειρήσεων γίνε¬ 
ται εγγραφή σε αντίστοιχους κωδικούς του προϋπολογι¬ 
σμού τους. 

Άρθρο 9 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 
-♦- 

Αριθ. 25867 (2) 

Καθορισμός αμοιβής της επιτροπής του διαγωνισμού 
προμήθειας δέκα (10) τεμ. Εκχιονιστήρων αυτ/νων ελι- 
κοφόρων φρέζας (αρ. διακ. 1 /2004), του ειδικού λογα¬ 
ριασμού του αρ. 68 του ν. 3033/1954 με τίτλο «κεφά¬ 
λαια προς τεχνικόν εξοπλισμόν Δήμων και Κοινοτή¬ 
των», που λειτουργεί στο ΥΠ.ΕΣ.Δ.Δ.Α. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη : 

1. Τις διατάξεις του άρθρου 68 του ν.δ. 3033/1954 «Πε¬ 
ρί των εσόδων Δήμων και Κοινοτήτων». 

2. Τις διατάξεις του άρθρου 7 του ν.δ. 328/1969 «Περί 
παραχωρήσεως προς τα Νομαρχιακά Ταμεία, των 
μηχ/των και άλλων τινών διατάξεων επί απαιτήσεων προ¬ 
σωπικού του καταργηθέντος Κ.Ο.Μ.Δ.Ε.» (ΦΕΚ 219/ 
1.11.1969 τ. Α'). 

3. Τις διατάξεις του άρθρου 6, σε συνδυασμό με τις δια¬ 
τάξεις του άρθρου 58 του π.δ/τος 49/1998 «Περί Οργανι¬ 
σμού του Υπουργείου Εσωτερικών (ΦΕΚ 8/1988 τ.Α'), 
όπως τροποποιήθηκε και συμπληρώθηκε μεταγενέστερα 
με την 33434/1993 απόφαση (ΦΕΚ Β 57/1993). 

4. Την υπ’ αριθμ. 45942/1992 κοινή απόφαση των 
Υπουργών Προεδρίας Κυβερνήσεως και Εσωτερικών 
«Περίπεριορισμού Συλλογικών Οργάνωντου Υπουργείου 
Εσωτερικών» (ΦΕΚ 529/17.8.-1992 τ. Β'). 

5. Τις διατάξεις του άρθρου 40 του ν. 849/1978 όπως 
τροποποιήθηκε με το άρθρο 8 του ν. 2129/1993. 

6. Το ν. 3205/2003 «Μισθολογικές ρυθμίσεις λειτουρ¬ 
γών και υπαλλήλωντου Δημοσίου, Ν.Π.Δ.Δ. καιΟ.Τ.Α. και 
άλλες συναφείς διατάξεις» (ΦΕΚ 297/2003 τ.Α'). 

7. Την υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομικών, με την οποία παρασχέθηκαν οδη¬ 
γίες για την εφαρμογή των διατάξεων του ν. 3205/2003 και 
ειδικότερα αυτές που αναφέρονται στο άρθρο 17, αφορού¬ 
σες στις αποζημιώσεις των μελών συλλογικών οργάνων. 

8. Τις διατάξεις του άρθρου 6 και 7 του ν. 2286/1995 
(ΦΕΚ 19Α/1.2.1995) Προμήθειες του Δημοσίου Τομέα και 

ρυθμίσεις συναφών θεμάτων όπως τροποποιήθηκε με το 
άρθρο 13παρ. 5του ν. 2503/1997 (ΦΕΚ 107/Α/1997). 

9. Τις διατάξεις του π.δ. 394/1996 «Περί κανονισμού 
προμηθειών Δημοσίου (ΦΕΚ Α'266/1996). 

10. Τις διατάξεις του ν. 1256/1982 (ΦΕΚ 65/Α/1982) για 
την πολυθεσία κ.λπ. όπως τροποποιήθηκε μεταγενέστε¬ 
ρα με το άρθρο 3 του ν. 1326/1983. 

11. Την υπ’ αριθμ. 16923/4.4.2005 απόφαση του Υπουρ¬ 
γείου Εσωτερικών Δημ. Διοίκησης και Αποκέντρωσης με 
την οποία συγκροτήθηκε η επιτροπή διαγωνισμού προ¬ 
μήθειας δέκα (10) τεμ. Εκχιονιστήρων αυτ/νων ελικοφό- 
ρων φρέζας (αρ. διακ. 1/2004), από υπαλλήλους του 
ΥΠ.ΕΣ.Δ.Δ.Α. και εκπροσώπους του ΥΠΕΧΩΔΕ. 

12. Το γεγονός ότι καμία δαπάνη δεν προκαλείται σε βά- 
ροςτου κρατικού προϋπολογισμού και η αποζημίωση των 
μελών της ανωτέρω επιτροπής βαρύνει το Κ.Α.Ε. 1731 
του προϋπολογισμού του ειδικού λογαριασμού του άρ¬ 
θρου 68 του ν.δ. 3033/1954 έτους 2005. 

13. Την υπ’ αριθμ. ΔΙΔΚ/Φ1/2/6139/23.4.2004 κοινής 
απόφασης του Πρωθυπουργού και του Υπουργού Εσω¬ 
τερικών Δημόσιας Διοίκησης και Αποκέντρωσης «Ανάθε¬ 
ση αρμοδιοτήτων Υπουργού Εσωτερικών, Δημόσιας Διοί¬ 
κησης και Αποκέντρωσης στον Υφυπουργό Εσωτερικών 
Δημόσιας Διοίκησης και Αποκέντρωσης Αθανάσιο Νάκο», 
αποφασίζουμε: 

1. Καθορίζουμε την αμοιβή των μελών της πενταμελούς 
επιτροπής και του γραμματέα αυτής για την παραλαβή, 
αποσφράγιση και αξιολόγηση προσφορών και αξιολόγη¬ 
ση αποτελεσμάτων διαγωνισμού, δέκα (10) τεμ. Εκχιονι- 
στήρων αυτ/νων ελικοφόρων φρέζας, του ειδικού λογα¬ 
ριασμού του αρ. 68 του ν. 3033/1954 με τίτλο «κεφάλαια 
προς τεχνικόν εξοπλισμόν Δήμων και Κοινοτήτων», που 
λειτουργεί στο ΥΠ.ΕΣ.Δ.Δ.Α. σε σαράντα (40) € κατά συ¬ 
νεδρίαση. 

2. Ορίζουμε ανώτατο όριο συνεδριάσεων της ανωτέρω 
επιτροπής παραλαβής, αποσφράγισης και αξιολόγησης 
προσφορών και αξιολόγηση αποτελεσμάτων διαγωνι¬ 
σμού μέχρι πέντε (5) κατά μήνα και συνολικά μέχρι δεκα¬ 
πέντε (15) συνεδριάσεις. 

3. Οι εργασίες της επιτροπής παραλαβής, αποσφράγι¬ 
σης και αξιολόγησης προσφορών και αξιολόγηση αποτε- 
λεσμάτωντης ανωτέρω διακήρυξης θα παρέχονται εκτός 
του ωραρίου εργασίας των Δημοσίων Υπηρεσιών. 

4. Η δαπάνη που προκαλείται απάτην απόφαση αυτή εί¬ 
ναι 5.050,00 Ευρώ και θα καλυφθεί από τον ειδικό λογα¬ 
ριασμό του αρ. 68 του ν. 3033/1954, στον οποίο έχει γίνει 
πρόβλεψη και έχει πιστωθεί. 

5. Η ισχύς της απόφασης αυτής αρχίζει από 6.4.2005 
μέχρι περαιώσεως του έργου της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2005 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

(3) 

Πολιτογράφηση Ομογενών Αλλοδαπών ΖΑΓΙΑΤ 
ΜΠΑΣΕΛτου ΤΑΝΙΟΣ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με τις υπ’ αριθμ. Φ. 8427/7546/23.5.2005 ταυτάριθ- 
μες αποφάσεις του Υφυπουργού Εσωτερικών Δημόσιας 


Διοίκησης και Αποκέντρωσης, γίνονται δεκτές οι από 
12.7.2004 αιτήσεις πολιτογράφησης των ομογενών αλλο¬ 
δαπών: 

α) ΖΑΓΙΑΤ ΜΠΑΣΕΛτου ΤΑΝΙΟΣ και 

β) ΖΑΓΙΑΤ ΛΟΥΜΑ του ΤΑΝΙΟΣ, για την απόκτηση της 
Ελληνικής ιθαγένειας. 

2. Με την υπ’ αριθμ. Φ.11080/8392/23.5.2005 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 3.6.2003 αίτηση πο¬ 
λιτογράφησης της ομογενούς αλλοδαπής ΦΕΓΓΑΡΑ ΕΥ¬ 
ΦΡΟΣΥΝΗΣ του ΓΕΩΡΓΙΟΥ, για την απόκτηση της Ελλη¬ 
νικής ιθαγένειας. 

3. Μετην υπ’ αριθμ. Φ. 22067/5061/23.5.2005 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 12.8.2004 αίτηση πο¬ 
λιτογράφησης του ομογενούς αλλοδαπού ΜΠΟΥΡΟΥΛΑ 
ΣΩΤΗΡΙΟΥ του ΝΑΟΥΜ, για την απόκτηση της Ελληνικής 
ιθαγένειας. 

4. Με τις Φ. 27885/4804/23.5.2005 ταυτάριθμες απο¬ 
φάσεις του Υφυπουργού Εσωτερικών Δημόσιας Διοίκη¬ 
σης και Αποκέντρωσης, γίνονται δεκτές οι από 6.4- 2004 
και 14.4.2004 αιτήσεις πολιτογράφησης των ομογενών 
αλλοδαπών: 

α) ΧΑΝΤΕΡ ΛΙΛΥτου ΣΟΥΜΠΧΙ 

β) ΧΑΝΤΕΡ ΜΑΡΙΝΑ του ΣΟΥΜΠΧΙ 

γ) ΧΑΝΤΕΡ ΣΠΥΡΟΥ του ΣΟΥΜΠΧΙ, για την απόκτηση 
της Ελληνικής ιθαγένειας. 

5. Μετην υπ’ αριθμ. Φ. 31933/8468/23.5.2005 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 25.9.1997 αίτηση πο¬ 
λιτογράφησης του ομογενούς αλλοδαπού ΧΡΙΣΤΟΔΟΥ- 
ΛΙΔΗ ΧΡΙΣΤΑΚΗ του ΑΝΘΙΜΟΥ, για την απόκτηση της Ελ¬ 
ληνικής ιθαγένειας. 

6. Μετην υπ’ αριθμ. Φ. 38099/862/23.5.2005 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 3.11.2003 αίτηση πο¬ 
λιτογράφησης της ομογενούς αλλοδαπής ΚΟΥΜΑ - ΓΑ- 
ΒΑΛΑΚΗ ΓΕΩΡΓΙΑΣ του ΚΟΥΜΑ συζ. ΠΑΥΛΟΥ, για την 
απόκτηση της Ελληνικής ιθαγένειας. 

7. Με τις υπ’ αριθμ. Φ. 38169/23161/04/23.5.2005 ταυ¬ 
τάριθμες αποφάσεις του Υφυπουργού Εσωτερικών Δη¬ 
μόσιας Διοίκησης και Αποκέντρωσης, γίνονται δεκτές οι 
από 7.7.2004 αιτήσεις πολιτογράφησης των ομογενών 
αλλοδαπών: 

α) ΓΙΑΣΜΙΝ ΚΩΣΤΑ του ΟΥΑΣΙΛ 

β) ΓΙΑΣΜΙΝ ΚΛΙΤΗΣ του ΟΥΑΣΙΛ, για την απόκτηση της 
Ελληνικής ιθαγένειας. 

8. Μετην υπ’ αριθμ. Φ. 45150/4615/23.5.2005 απόφαση 
του Υφυπουργού Εσωτερικών Δημόσιας Διοίκησης καιΑ- 
ποκέντρωσης, γίνεται δεκτή η από 19.6.1995 αίτηση πολι¬ 
τογράφησης της ομογενούς αλλοδαπής ΣΟΦΟΚΛΕΟΥΣ - 
ΑΓΓΕΛΟΠΟΥΛΟΥ ΙΦΙΓΕΝΕΙΑΣ του ΠΕΤΡΟΥ, για την από¬ 
κτηση της Ελληνικής ιθαγένειας. 

9. Μετην υπ’ αριθμ. Φ. 46742/8371/23.5.2005 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 6.10.2000 αίτηση πο¬ 
λιτογράφησης της ομογενούς αλλοδαπής ΡΑΜΖ ΟΛΓΑΣ - 
ΕΣΠΕΡΑΝΖΑ του ΒΙΚΤΩΡΟΣ ΟΥΓΚΩ, για την απόκτηση 
της Ελληνικής ιθαγένειας. 

10. Με τις υπ’ αριθμ. Φ. 56542/22648/04/23.5.2005 ταυ¬ 
τάριθμες αποφάσεις του Υφυπουργού Εσωτερικών Δη¬ 
μόσιας Διοίκησης και Αποκέντρωσης, γίνονται δεκτές οι 
από 14.5.2004 αιτήσεις πολιτογράφησης των ομογενών 
αλλοδαπών: 

α) ΜΑΤΘΙΟΥΔΑΚΗ ΖΟΖΙΑΝτου ΒΑΣΙΛΕΙΟΥ - ΝΙΚΟΛΑΟΥ 
και 

β) ΜΑΤΘΙΟΥΔΑΚΗ ΣΤΕΦΑΝτου ΒΑΣΙΛΕΙΟΥ- ΝΙΚΟΛΑΟΥ, 
για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

(4) 

Πολιτογράφηση Αλλογενών Αλλοδαπών ΛΑΣΣΑΛ ΡΑΣΕΛ 
ΧΡΙΣΤΙΝΑ της ΚΛΟΝΤΥ ΣΟΥΖΑΝ ΝΟΕΛΛΥ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 57664/722/23.5.2005 απόφαση του 
Υφυπουργού Εσωτερικών Δημόσιας Διοίκησης και 
Αποκ/σης, γίνεται δεκτή η από 15.4.1997 αίτηση πολιτο¬ 
γράφησης της αλλογενούς αλλοδαπής ΛΑΣΣΑΛ ΡΑΣΕΛ 
ΧΡΙΣΤΙΝΑ της ΚΛΟΝΤΥ ΣΟΥΖΑΝ ΝΟΕΛΛΥ, για την από¬ 
κτηση της Ελληνικής ιθαγένειας. 

2. Με την υπ’ αριθμ. Φ. 61034/371/23.5.2005 απόφαση 
του Υφυπουργού Εσωτερικών Δημόσιας Διοίκησης και 
Αποκ/σης, γίνεται δεκτή η από 15.1.1998 αίτηση πολιτο¬ 
γράφησης της αλλογενούς αλλοδαπής ΠΑΡΗΝΤΑ ΝΑΤΑ- 
ΛΙΑσυζ. ΕΥΘΥΜΙΟΥ, για την απόκτηση της Ελληνικής ιθα¬ 
γένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθ. 1273/0051 (5) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα ΑΤΤΙΚΗΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/ 
Τ.Α72000), όπως τροποποιήθηκε με το άρθρο 23 του ν. 
3148/2003 (ΦΕΚ 1361 Α'). 

2. Την υπ’ αριθμ. 14650/ΔΙΘΕ85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ519/τ.Β'/17.3.2004). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ 1170/Β/ 
14.8.2003). 

4. Την υπ’ αριθμ. 2/40508/0004/23.7.2004 (ΦΕΚ ΒΊ 185) 
απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπογρά¬ 
φουν “με εντολή Υφυπουργού” στο Γ.Γ. Δημοσιονομικής 
Πολιτικής, στους Γενικούς Διευθυντές και στους Προϊ¬ 
σταμένους Διευθύνσεων και Τμημάτων του Γενικού Λογι¬ 
στηρίου του Κράτους», όπως τροποποιήθηκε με την υπ’ 
αριθμ. 2/20554/0004/19.4.2005 όμοια της (ΦΕΚ Β'556) και 
ισχύει. 

5. Το εγκεκριμένο ετήσιο πρόγραμμα Τεχνικής Βοήθει¬ 
ας της Ε.Δ.ΕΛ. για το έτος 2005. 

6. Την υπ’ αριθμ. 2/7240/0022/12.3.2003 απόφαση του 


Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6 και 7) του ν. 2860/2000». 

7. Το εγκεκριμένο πρόγραμμα ελέγχων της Ε.Δ.ΕΛ. για 
το έτος 2005. 

8. Την ανάγκη διενέργειας ουσιαστικού ελέγχου στο 
Ε.Π. ΑΤΤΙΚΗ, σε ενέργειες του Ε.Τ.Π.Α, στο πλαίσιο ελέγ¬ 
χου των προγραμμάτων του Γ Κ.Π.Σ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 700,00 ευρώ, πλέον εργοδοτι- 
κών εισφορών, για την αμοιβή των ελεγκτών, η οποία θα 
καλυφθεί από το πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε Ελεγκτική Ομάδα για τη διενέργεια: 

α) ελέγχου της εφαρμογής συστάσεων προηγούμενων 
ελέγχων («ίοΙΙονν - υρ») στην Ειδική Υπηρεσία Διαχείρισης 
του Επιχειρησιακού Προγράμματος Αττικής. 

β) ουσιαστικού ελέγχου στην Πράξη «Επισκευή Εθνικού 
Αρχαιολογικού Μουσείου Αθηνών», υποέργο 4 «Οικοδο¬ 
μικές και Η/Μ εργασίες ανακαίνισης του Εθνικού Αρχαιο¬ 
λογικού Μουσείου», που υλοποιείται από τη Δ/νση Εκτέ¬ 
λεσης Έργων Μουσείων και Πολιτιστικών Κτ/ρίων του 
Υπουργείου Πολιτισμού. 

γ) ουσιαστικού ελέγχου στην Πράξη «Ανακατασκευή 
Καταστραφέντος Οδικού δικτύου στο Δήμο Άνω Λιο¬ 
σίων», υποέργο 1 «Ανακατασκευή Καταστραφέντος Οδι¬ 
κού δικτύου στο Δήμο Άνω Λιοσίων», που υλοποιείται από 
το Δήμο Άνω Λιοσίων Νομού Αττικής. 

2. Μέλη της Ελεγκτικής ομάδας ορίζονται οι εξής : 

• Ανδρουλάκης Ματθαίος, Δημοσιονομικός, υπάλλη¬ 
λος της 51 ης Δ/νσης Προγραμματισμού και Ελέγχων του 
Γ.Λ.Κ., ως συντονιστής της ομάδας ελέγχου. 

• Ζέρβας Ανδρέας, Πολιτικός Μηχανικός, υπάλληλος 
της 51 ης Δ/νσης Προγραμματισμού και Ελέγχωντου Γ.Λ.Κ. 

3. Ο έλεγχος θα διενεργηθεί κατά το χρονικό διάστημα 
15-17.6.2005, 21-24.6.2005 σύμφωνα με το παρακάτω 
χρονοδιάγραμμα: 

Στις 15 και 16.6.2005 στην έδρα της Ειδικής Υπηρεσίας 
Διαχείρισης του Επιχειρησιακού Προγράμματος Αττικής, 
επί της οδού Λεωφ. Συγγρού 98-100 Αθήνα. 

Στις 17 και 21.6.2005 στη Δ/νση Εκτέλεσης Έργων Μου¬ 
σείων και Πολιτιστικών Κτ/ρίων του Υπουργείου Πολιτι¬ 
σμού, φορέα υλοποίησης της πράξης «Επισκευή Εθνικού 
Αρχαιολογικού Μουσείου Αθηνών», επί της Πλ. Καρύτση 
12 Αθήνα, καθώς και επίσκεψη στο φυσικό αντικείμενο 
της ανωτέρω πράξης. 

Στις 22 και 23.6.2005 στο Δήμο Άνω Λιοσίων Νομού Ατ¬ 
τικής, φορέα υλοποίησης της πράξης «Ανακατασκευή 
Καταστραφέντος Οδικού δικτύου στο Δήμο Άνω Λιο¬ 
σίων», επί 7ης οδού Ανδρέα Καρκαβίτσα 23, Άνω Λιόσια, 
καθώς και επίσκεψη στο φυσικό αντικείμενο της ανωτέρω 
πράξης. 

Την 24.6.2005 στο Περιφερειακό Ταμείο Ανάπτυξης Περι¬ 
φέρειας Αττικής, επίτης οδού Ευαγγελίστριας 2 Αθήνα, για 
έλεγχο των οικονομικών στοιχείων της ανωτέρω πράξης. 

4. Έργο της Ελεγκτικής Ομάδας ειδικότερα είναι: 

- η παρακολούθηση εφαρμογής συστάσεων προηγού¬ 
μενων ελέγχων («ίοΙΙονν - υρ») στην Ειδική Υπηρεσία Δια¬ 
χείρισης του Επιχειρησιακού Προγράμματος Αττικής», 

- η διαπίστωση της πορείας υλοποίησης των ελεγχόμε¬ 
νων υποέργων, σύμφωνα με τις εθνικές και κοινοτικές δια¬ 
τάξεις, 

- η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών και 

- η εξακρίβωση της υλοποίησης του φυσικού αντικειμέ¬ 
νου του έργου. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, σύμφωνα με την υπ’ αριθμ. 
907/052/2.7.2003 (ΦΕΚ 878/2.7.2003) κοινή υπουργική 
απόφαση. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 3 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2005 

Με εντολή Υφυπουργού 
Η Γενική Διευθύντρια Διοίκησης 
και Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθ. Φ.43000/οικ. 13219/587 (6) 

Συγκρότηση Επιτροπής με αντικείμενο τον έλεγχο των 
Ιδιωτικών Κατασκηνώσεων κατά τη θερινή κατασκη- 
νωτική περίοδο 2005 και καθορισμός αποζημίωσης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 213/1992 (τ.Α'/102) «Οργανι¬ 
σμός της Γ.Γ.Κ.Α.». 

2. Τις διατάξεις του ν. 2042/1992 (τ.Α') «Αύξηση των συ¬ 
ντάξεων και άλλες ασφαλιστικές διατάξεις» και ειδικότε¬ 
ρα το άρθρο 8 «Ανάθεση εργασιών Ασφαλιστικών Οργα¬ 
νισμών». 

3. Τις διατάξεις του π.δ. 121/10.3.2004 (τ.Α'/84) «Διορι¬ 
σμός Υπουργών και Υφυπουργών». 

4. Την υπ’ αριθμ. Υ1/10.3.2004 (τ.Β' 513) απόφαση του 
Πρωθυπουργού « Μεταβολή Τίτλων Υπουργείων και κα¬ 
θορισμός της σειράς τάξης των Υπουργείων». 

5. Τις υπ’ αριθμ. 80015/22.4.2004 (ΦΕΚ 598 τ. Β') και 
80026/9.6.2004 (ΦΕΚ 883 τ. Β') κοινές αποφάσεις του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστα¬ 
σίας». 

6. Τις διατάξεις του ν. 3205/2003 (ΦΕΚ 297/2003 τ. Α') 
«Μισθολογικές ρυθμίσεις λειτουργών και υπαλλήλωντου 
Δημοσίου» άρθρο 17, αποζημιώσεις μελών συλλογικών 
Οργάνων και 

7. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού. Η δαπάνη η οποία θα ανέλθει στο ποσό των 
2.000 € θα βαρύνει τις πιστώσεις του Λ.Β.Κ.Α. που τηρεί¬ 
ται στην Γ.Γ.Κ.Α. 

Συγκροτούμε Επιτροπή με αντικείμενο τον έλεγχο των 
Ιδιωτικών Κατασκηνώσεων κατά την θερινή κατασκηνωτι- 
κή περίοδο 2005, που φιλοξενούν παιδιά ασφαλισμένων 
των Φορέων Κοινωνικής Ασφάλισης ως εξής : 

1. ΜΑΡΚΙΑΝΟΣ ΕΜΜΑΝΟΥΗΛ, Διευθυντής Επιθεώρη¬ 
σης. 

2. ΑΠΕΡΓΗ ΣΤΥΛΙΑΝΗ, Επιθεωρητής της Γ.Γ.Κ.Α. 

3. ΣΤΡΑΓΚΑΣ ΓΕΩΡΓΙΟΣ, Επιθεωρητής της Γ.Γ.Κ.Α. 

4. ΟΙΚΟΝΟΜΑΚΗΣ ΑΝΤΩΝΙΟΣ, Επιθεωρητήςτης Γ.Γ.Κ.Α. 


5. ΚΟΡΔΟΥΛΗΣ ΣΠΥΡΙΔΩΝ, Επιθεωρητήςτης Γ.Γ.Κ.Α. 

6. ΜΙΚΟΥΣΟΦΙΑ, Επιθεωρητήςτης Γ.Γ.Κ.Α. 

7. ΑΜΠΑΤΖΟΓΑΟΥ-ΒΛΑΧΑΚΗ ΑΝΑΣΤΑΣΙΑ, Επιθεωρη¬ 
τής της Γ.Γ.Κ.Α. 

8. ΒΕΛΕΝΤΖΑΣ ΣΩΤΗΡΙΟΣ, Υπάλληλος της Διεύθυνσης 
Επιθεώρησης. 

9. ΒΛΑΒΙΑΝΟΣ ΛΟΥΚΑΣ, Υπάλληλος της Διεύθυνσης 
Επιθεώρησης. 

10. ΔΕΛΗ ΜΑΡΘΑ, Υπάλληλος της Διεύθυνσης Επιθεώ¬ 
ρησης. 

11. ΛΥΡΙΩΤΑΚΗ ΜΑΡΙΑ- ΝΙΚΗ, Υπάλληλος της Διεύθυν¬ 
σης Επιθεώρησης. 

12. ΜΑΥΡΙΔΟΥ ΓΕΩΡΓΙΑ, Υπάλληλος της Διεύθυνσης 
Επιθεώρησης. 

13. ΡΑΓΚΟΥΣΗΣ ΣΠΥΡΙΔΩΝ, Υπάλληλος της Διεύθυν¬ 
σης Επιθεώρησης. 

14. ΓΡΗΓΟΡΙΟΥ ΕΥΤΥΧΙΑ, Γραμματέαςτης Επιτροπής. 

Έργο της Επιτροπής είναι ο επιτόπιος έλεγχος των κα¬ 
τασκηνώσεων, για την τήρηση των όρωντων συμβάσεων, 
που έχουν υπογράφει μεταξύ των Φ.Κ.Α. και των ιδιοκτη¬ 
τών των Κατασκηνώσεων. 

Ο έλεγχος θα διενεργηθεί κατά την Θερινή Κατασκηνω- 
τική Περίοδο 2005, τους μήνες Ιούνιο, Ιούλιο και Αύγου¬ 
στο, από υποεπιτροπές, μετά από εντολή του Υπουργού 
Απασχόλησης και Κοινωνικής Προστασίας. Για κάθε 
έλεγχο θα υποβάλλεται στην Διεύθυνση Επιθεώρησης 
Φύλλο Ελέγχου Κατασκήνωσης. 

Έργο της Γραμματέως της Επιτροπής είναι η συγκέ¬ 
ντρωση και ταξινόμηση των καταστάσεων των παιδιών 
που θα φιλοξενηθούν στις παιδικές κατασκηνώσεις, η 
διεκπεραίωση των φύλλων ελέγχου των κατασκηνώσεων, 
των πορισμάτων των ελέγχων καθώς και του Γ ενικού Πο¬ 
ρίσματος που θα συνταχθεί στο τέλος της κατασκηνωτι- 
κής περιόδου προς τους Ασφαλιστικούς Οργανισμούς. 

Μετά την λήξη της θερινής κατασκηνωτικής περιόδου 
θα υποβληθούν εκθέσεις ελέγχου με τις διαπιστώσεις των 
ελέγχων κατά κατασκήνωση και πόρισμα για την συνολι¬ 
κή λειτουργία των κατασκηνώσεων με τις παρατηρήσεις, 
τα μέτρα και τις προτάσεις, με σκοπό την βελτίωση των 
συνθηκών παραμονής των κατασκηνωτών και την αξιο¬ 
ποίηση των διατιθέμενων πόρων από τους Φ.Κ.Α. κατάτον 
καλύτερο δυνατό τρόπο. 

Καθορίζουμε κατά συνεδρίαση (έλεγχο) αποζημίωση 
των μελών και της γραμματέως της Επιτροπής για το χρο¬ 
νικό διάστημα 6ος, 7ος και 8ος/2005 στο ποσό των 42,77 
ευρώ κατ’ άτομο και με ανώτατο όριο πενήντα (50) συνε¬ 
δριάσεις (ελέγχους) ανά μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. Φ.80425/10961/2193 (7) 

Υπερωριακή εργασία 3 οδηγών υπαλλήλωντου 
Ο.Α.Ε.Ε.-Τ.Ε.Β.Ε γιατο 2005. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 

και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την ανάγκη υπερωριακής απασχόλησης τριών οδη¬ 
γών υπηρεσιακών οχημάτων του Ταμείου, οι οποίοι υπο- 
χρεούνται να παρέχουν τις υπηρεσίες τους πέραντου νο¬ 
μίμου ωραρίου καθώς και νυχτερινές ώρες, Κυριακές και 
εξαιρέσιμες ημέρες για τις μετακινήσεις του Διοικητή και 
τη μεταφορά υπαλλήλων σε εντεταλμένη υπηρεσία έντυ¬ 
που υλικού, αλληλογραφίας εντός και εκτός Ν. Αττικής. 

3. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των τριών χιλιάδων εννια- 
κοσίων εξήντα (3.960,00) € περίπου και θα βαρύνει την εγ¬ 
γεγραμμένη πίστωση στον προϋπολογισμό του Ταμείου 
έτους 2005, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας τριών οδηγών του Ο.Α.Ε.Ε. - Τ.Ε.Β.Ε., για το έτος 
2005 και συγκεκριμένα: 

- 2.160 ώρες για υπερωριακή εργασία απογευματινών 
ωρών και μέχρι την 22η νυχτερινή ώρα. 

- 360 ώρες για νυχτερινή εργασία από 22η νυχτερινή μέ¬ 
χρι 6η πρωινή ώρα. 

-144 ώρες για εργασία παρεχόμενη Κυριακές και εξαι¬ 
ρέσιμες από την 6η πρωινή έως την 22η νυχτερινή ώρα. 

- 72 ώρες για εργασία παρεχόμενη Κυριακές και εξαι¬ 
ρέσιμες από την 22η νυχτερινή έως την 6η πρωινή ώρα. 

Υπεύθυνοι για την παροχή και τον έλεγχο της υπερω- 
ριακής εργασίας ορίζονται οι Προϊστάμενοι Δ/νσεων της 
Κεντρικής Υπηρεσίας και των Περ/κών Υπηρεσιών. 

Η απόφαση αυτή ισχύει ένα μήνα πριντη δημοσίευσή της 
στην Εφημερίδα της Κυβερνήσεως και μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μάίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 5701 (9) 

Κατανομή επιχορήγησης στον Ε.Ο.Τ., ΕΛΛΗΝΙΚΟ ΦΕΣΤΙ¬ 
ΒΑΛ Α.Ε. & ΟΡΓΑΝΙΣΜΟ ΤΟΥΡΙΣΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τοπ.δ. 122/17.3.2004 «Ανασύσταση του Υπουργείου 
Τουρισμού (ΦΕΚ85/Α/17.3.2004). 

2. Τοπ.δ. 123/18.3.2004(ΦΕΚ86/Α/18.3.2004) «Διορισμός 
Υπουργών, Αναπληρωτή Υπουργού και Υφυπουργού». 

3. Τις διατάξεις της παρ. 3 του άρθρου 18 του ν. 2636 
«Σύσταση εταιριών για την Οργάνωση καλλιτεχνικών εκ¬ 
δηλώσεων και για την διαχείριση της περιουσίας του 
Ε.Ο.Τ., σύσταση Εθνικού Συμβουλίου Τουρισμού και τρο¬ 
ποποιήσεις της νομοθεσίας για τον Τουρισμό» (ΦΕΚ 
198/27.8.1998) σε συνδυασμό με τις διατάξεις του άρ¬ 
θρου 9 του ν. 2837/3.8.2000 (ΦΕΚ 178/Α/3.8.2000). 

4. Την υπ’ αριθμ. 14650/ΔΙ0Ε85/17.3.2004 απόφαση 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ519/Β). 

5. Τις διατάξεις της παρ. 8 του αρθρ. 2 του ν. 2206/1994 
(ΦΕΚ62/Α/1994). 


6. Τις διατάξεις της παρ. 13 β'του αρθρ. 2 του ν. 2206/ 
1994, που προστέθηκαν με την παρ. 2 του άρθρ. 24 του ν. 
2919/2001 (ΦΕΚ 128/Α/2001). 

7. Τονν. 3105/2003 (ΦΕΚ 29/10.2.2003) «Τουριστική εκ¬ 
παίδευση και κατάρτιση, ρυθμίσεις για τον Τουρισμό και 
άλλες διατάξεις». 

8. Τονν. 3139/2003 (ΦΕΚ 100/30.4.2003) «Ρυθμίσειςγια 
τα Καζίνα Πάρνηθας και Κέρκυρας και άλλες διατάξεις». 

9. Τις διατάξεις του άρθρου 8, παρ. 7 του ν. 3270/2004 
«Αρμοδιότητες του Υπουργείου Τουριστικής Ανάπτυξης 
και θέματα Τουρισμού».(ΦΕΚ. 187/Α/11.10.2004). 

10. Την υπ’ αριθμ. 1153/20.4.2004 (ΦΕΚ 591/Β7 
21.4.2004) απόφαση ανάθεσης αρμοδιοτήτων στον Υφυ¬ 
πουργό Τουρισμού Αναστάσιο Λιάσκο. 

11. Την υπ’ αριθμ. 5393/28.4.2005 απόφαση του Υφυ¬ 
πουργού Τουριστικής Ανάπτυξης περί διαθέσεως ποσού 
350.000,00 € για την καταβολή του ειδικού επιδόματος 
του άρθρου 8 παρ. 7 του ν. 3270/2004. 

12. Το έγγραφο της Εταιρείας «Ελληνικό Καζίνο Πάρνη¬ 
θας Α. Ε.» που παρέχει ανάλυση των οριστικών ποσών από 
τη συμμετοχή του Ελληνικού Δημοσίου επί των μικτών 
κερδών για το Καζίνο Πάρνηθας, περιόδου 1.4.2005 έως 
30.4.2005. 

13. Την ανάγκη καθορισμού του ποσού που θα διατεθεί 
ως επιχορήγηση του τακτικού προϋπολογισμού του 
Ε.Ο.Τ., του ΕΛΛΗΝΙΚΟΥ ΦΕΣΤΙΒΑΛ Α.Ε. και του ΟΡΓΑ¬ 
ΝΙΣΜΟΥ ΤΟΥΡΙΣΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ, 
αποφασίζουμε: 

Διαθέτουμε το ποσό των 1.005.120,61 ευρώ ως επιχο¬ 
ρήγηση του τακτικού προϋπολογισμού του Ε.Ο.Τ., του 
Ελληνικού Φεστιβάλ Α.Ε. και του Οργανισμού Τουριστι¬ 
κής Εκπαίδευσης και Κατάρτισης, που κατανέμεται ως 
ακολούθως: 


ΕΠΙΧΟΡΗΓΟΥΜΕΝΟΙ 

ΦΟΡΕΙΣ 

ΠΟΣΟΣΤΟ 

ΠΟΣΟ 

Ε.Ο.Τ. 

34% 

341.741,00 

ΕΛΛΗΝΙΚΟ ΦΕΣΤΙΒΑΛ Α.Ε. 

42% 

422.150,66 

ΟΡΓΑΝΙΣΜΟΣ ΤΟΥΡΙΣΤΙΚΗΣ 

24% 

241.228-95 

ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 




Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Μάίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

Π. ΔΟΥΚΑΣ ΑΝΑΣΤ. ΛΙ ΑΣΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθμ. Φ. 1617/878 απόφαση που δημοσιεύθη- 
κε στο ΦΕΚ 685/20.5.2005/τ.Β'και αφορά τροποποίηση 
της υπ’ αριθμ. Φ. 1617/4330/10.10.1977 απόφασης του 
Γενικού Γραμματέατης Προεδρίας της Δημοκρατίας «πε¬ 
ρί κατανομής θέσεων και κανονισμού εργασίας προσωπι¬ 
κού Ιδιωτικού Δικαίου Προεδρίας της Δημοκρατίας» επι- 
φέρεται η πιο κάτω διόρθωση: 

Στη σελίδα 10009 στήλη 1η και στίχους 4 και 26η από το 
λανθασμένο: 

«. 10.10.1997», 

στο ορθό: 

«.10.10.1977». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






